Vrouens kan suksesvol in tegniese loopbane wees - Solidariteit GildesSolidariteit Gildes Vrouens kan suksesvol in tegniese loopbane wees - Solidariteit Gildes
Tuis / Ambagte / Vrouens kan suksesvol in tegniese loopbane wees
Elke loopbaan het sy voordele en uitdagings. Vir vrouens in die tegniese veld, waar hulle steeds grotendeels in die minderheid is, kan hierdie uitdagings soms oorweldigend wees. Wat doen so 'n vrou om te floreer en in die pos wat sy beklee uit te styg?
Sy sien uitdagings as geleenthede, wanopvattings as 'n kans om denkwyses aan te pas.
Passie en uithouvermoë is belangrik vir sukses. Wanneer sy alles met hart en siel aanpak, sal sy sukses behaal.
Sy maak seker dat sy gesond is, fisies en geestelik. Genoeg rus, gereelde oefening en gesonde eetgewoontes is belangrik.
Hierdie vrou weet dat verandering en verbetering altyd moontlik is. Sy daag haarself gereeld uit om haar beste self te wees. Dit beteken nie dat sy perfek is nie, maar dat sy braaf is.
Daar is noue samewerking met werkgewers. In gevalle waar vrouens as minderwaardig behandel word, sal sy met haar bestuurder praat, sodat hulle saam kan werk om die nodige aanpassings te maak.
Kontak met ander vrouens in dieselfde veld of posisie is van onskatbare waarde. Hulle ondersteun mekaar en kan mekaar met raad en daad bystaan.
Hierdie vrou maak seker dat sy vroulike rolmodelle het. 'n Vroulike mentor help haar om selfvertroue op te bou en haarself as die sterk individu te sien wat sy is.
Sy verwag erkenning vir haar prestasies. Dit mag na 'n geval van jakkals prys sy eie stert klink, maar dit is nie so nie. Wanneer die verkeerde mense die erkenning kry, word die verkeerde mense bevorder. Moenie stilbly en dit toelaat nie. Hierdie vrou maak ook seker dat mense bewus is van haar kollegas se prestasies en suksesse.
Sy isoleer haarself nie in die werkplek nie, maar word ook nie iemand wat sy nie is om in te pas nie. Sy is oop en eerlik oor haar stokperdjies en belangstellings, en bly haar unieke self. Sy laat ander ook toe om hulleself te wees, en vind konneksies en knoop so gesprekke aan.
Sy staan nie terug wanneer daar geїnsinueer word dat sy nie bevoeg is nie, maar maak dit duidelik dat sy weet wat sy doen en voltooi die taak.
'n Goeie manier om van stres ontslae te raak is om 'n joernaal te hou. Wanneer jy jou gedagtes neerskryf verlaag dit stres, help jou om bekommernisse te verminder, en lei tot beter fokus en konsentrasie.
Die Solidariteit Beroepsgildes snoer mense van 'n betrokke beroep saam as 'n gemeenskap om 'n daadwerklike verskil in die professionele wêreld te maak. Ons bied elke werknemer die geleentheid om betrokke te raak by die behoud, uitbou en volhoubaarheid van hul betrokke beroep. Solidariteit se Tegniese Gilde is vir enige iemand in die beroep van Ingenieurs, Lugvaart of Ambagslui.
Sluit aan, klik hier.
Indien jy die Tegniese Gildes direk wil kontak kan jy 'n e-pos stuur na tegniesegildes@solidariteit.co.za
Enterprise Asia: https://www.enterpriseasia.org/portfolio-item/how-to-thrive-in-a-male-dominated-industry-4-key-takeaways-from-a-successful-female-ceo/
Williston Herald: https://www.willistonherald.com/news/business/how-women-can-make-their-way-in-male-dominated-fields/article_0848d43e-9070-11ea-a814-bfebe12f58e8.html
Harvard Business Review: https://hbr.org/2019/02/research-based-advice-for-women-working-in-male-dominated-fields
Die Ambaggilde is jou vennoot op jou beroepspad. Vir meer beroepspesifieke inligting en voordele, stuur vir ons 'n e-pos na tegniesegildes@solidariteit.co.za